საჰაკდუხტის წარწერა

საჰაკდუხტის წარწერა — ძველი ქართული წარწერა, სავარაუდოდ, V საუკუნისა. 1925 წელს გიორგი ბოჭორიძემ რაჭაში, სოფელ ზნაკვაში, ერთ ოჯახში მიაგნო ხატს, რომელიც წამოღებული იყო ზნაკვის ჯვარისას ეკლესიიდან. 

 წარწერა 
ხატის წინა კარზე მოთავსებული იყო რვასტრიქონიანი წარწერა:
 წ~ო გ~ლ საკჳრველ
 თმოქმედო შენდ
 ა შევედრებუ
 ლი მჴლი შენი ს
 აჰაკდუხტ
 დაჲცევ ყოვლ
 ლისაგან ბო
 როტისა
ანუ: „წმიდაო გრიგოლ საკჳრველთმოქმედო, შენდა შევედრებული მჴევალი შენი  საჰაკდუხტ დაჲცევ ყოვლისაგან ბოროტისა“.გ. ბოჭორიძე, ჯვარისას ძეგლი, საქართველოს არქივი, III, ტფ., 1927, გვ. 207

 დახასიათება 
პალეოგრაფიული ნიშნებით წარწერა ენათესავება უძველეს ქართულ წერილობით ძეგლებს: ბ და ყ თავშეკრულია, ხოლო შ და ჳ თავგახსნილი. ო ძლიერ ჰგავს ბერძნულ Ο-ს.იქვე, გვ. 208

საინტერესოა „დაჲცევ“ ფორმა. ჲ აქ ასახავს [ჲ] ალოფონს V-C პოზიციაში (ხმოვანსა და თანხმოვანს შორის), რაც არის ამ ტიპის შემთხვევათა ყველაზე ადრინდელი ნიმუში.

 დათარიღება 
1927 წელს გ. ბოჭორიძემ წარწერა VI საუკუნით დაათარიღა,იქვე, გვ. 298, 1930 წელს კი V საუკუნით.გ. ბოჭორიძე, რაჭის ისტორიული ძეგლები, საქართველოს მუზეუმის მოამბე, V, ტფ., 1930, გვ. 177 ა. შანიძის აზრითაც, ძეგლი V საუკუნისა შეიძლება იყოს.ა. შანიძე, ძველი ქართულის ქრესტომათია, ტფ., 1935, გვ. 107

 ლიტერატურა 
 კორნელი დანელია, ზურაბ სარჯველაძე. ქართული პალეოგრაფია. თბ., 1997, გვ. 24

 სქოლიო 

კატეგორია:ქართული წარწერები